
ΑΠΟΦΑΣΕΙ Σ 

Αριθ. 4286/2348 

Συμβάσεις χρηματοδοτικής μίσθωσης αυτοκινήτων ιδιω¬ 
τικής χρήσης από βουλευτές και Έλληνες ευρωβου¬ 
λευτές. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 11 του Κανονισμού της Βου¬ 
λής (Μέρος Κοινοβουλευτικό) και 

2. Την από 7.2.2003 απόφαση της Ολομέλειας της Βου¬ 
λής, που λήφθηκε κατά τη Συνεδρίαση ΞΗ' 7.2.2003 (ΦΕΚ 
Α'33), αποφασίζουμε: 

1. Η σύμβαση μίσθωσης συνάπτεται εγγράφως μεταξύ 
βουλευτή ή Έλληνα ευρωβουλευτή (μισθωτής) και οποι¬ 
οσδήποτε επιχείρησης χρηματοδοτικής μίσθωσης αυτο¬ 
κινήτων (εκμισθωτής), η οποία, έχει ή αποκτά, πριν από τη 
μίσθωση, την κυριότητα του υπό μίσθωση αυτοκινήτου, 
χωρίς όρους, αιρέσεις ή βάρη, με την επιφύλαξη της 
παρ.θεδ.β', και λειτουργεί νόμιμα στην Ελλάδα, είτε σύμ¬ 
φωνα με τις διατάξεις του Ν. 1665/1985 (Φ.Ε.Κ. ΑΊ94) εί¬ 
τε σύμφωνα με τις διατάξεις της 514439/ειδ. αριθ. 
140/18.8.1994 απόφασης των Υπουργών Τουρισμού και 
Μεταφορών και Επικοινωνιών (Φ.Ε.Κ. Β' 660). 

2. Αντικείμενο της μίσθωσης είναι η παράδοση στο μι¬ 
σθωτή ενός καινούργιου αυτοκινήτου ιδιωτικής χρήσης 
της επιλογής του, κυβισμού από 1600 μέχρι 2000 κυβικά 
εκατοστά και μέχρι επτά (7) θέσεων, για να χρησιμοποιεί 
αυτό, σύμφωνα με την κατά προορισμό χρήση του, κατά 
τη διάρκεια της περιόδου για την οποία εκλέγεται. 

Η παράδοση του αυτοκινήτου στο μισθωτή γίνεται στον 
τόπο που ορίζεται στη σύμβαση, διαφορετικά στο χώρο 
στάθμευσηςτου Μεγάρου της Βουλής. Το αυτοκίνητο πα- 
ραδίδεται από τον εκμισθωτή με δαπάνες του έτοιμο για 
χρήση («με το κλειδί στο χέρι»), μαζί με τα απαραίτητα για 
την κυκλοφορία του έγγραφα, όπως την άδεια κυκλοφο¬ 
ρίας, το σήμα με την απόδειξη καταβολής των τελών κυ¬ 
κλοφορίας, και το ειδικό σήμα ασφάλισης με επίσημο 
αντίγραφο του ασφαλιστηρίου συμβολαίου για όλη τη μι¬ 
σθωτική περίοδο. Επίσης, παραδίδεται ειδικό έντυπο με 
τις εργασίες τακτικής συντήρησης του αυτοκινήτου κατά 
χιλιομετρικές αποστάσεις ή και χρονικά διαστήματα. Για 
την παράδοση αυτών, συντάσσεται πρωτόκολλο παράδο¬ 


σης - παραλαβής, που υπογράφεται από τα συμβαλλόμε¬ 
να μέρη. 

3. Η διάρκεια της μίσθωσης ορίζεται σε τριάντα έξι (36) 
μήνες και αρχίζει από την παράδοση του αυτοκινήτου και 
των ανωτέρω συνοδευτικών εγγράφων του στο μισθωτή, 
από την οποία αρχίζει και η υποχρέωση της Βουλής για 
την καταβολή του μισθώματος. 

Το μίσθωμα, συμπεριλαμβανομένου του Φ.Π.Α., δεν 
μπορεί να είναι, για το σύνολο της μισθωτικής περιόδου, 
ανώτερο της λιανικής τιμής πώλησης του αυτοκινήτου, 
για 40.000 χιλιόμετρα ετησίως, και καταβάλλεται σε ισό¬ 
ποσες δόσεις ανά δίμηνο και μέχρι το τέλος του πρώτου 
μήνα κάθε μισθωτικού διμήνου. Το μίσθωμα προσαυξάνε¬ 
ται μέχρι πέντε (5) λεπτά για κάθε επιπλέον χιλιόμετρο πέ¬ 
ραν των 120.000 χιλιομέτρων συνολικάγια όλη τη μισθω¬ 
τική περίοδο και καταβάλλεται συμψηφιστικά στο τέλος 
της μισθωτικής περιόδου. 

4. Το αυτοκίνητο, ελεύθερο παντός βάρους ή δικαιώμα¬ 
τος τρίτου, εκμισθώνεται και παραδίδεται στο μισθωτή με 
το συνήθη βασικό εξοπλισμό, με τον οποίο το διαθέτει 
στην ελληνική αγορά ο κατασκευαστής μέσω του εξου¬ 
σιοδοτημένου αντιπροσώπου του και ο οποίος περιγρά- 
φεται αναλυτικά στα σχετικά έντυπα αυτού και στο τιμο¬ 
λόγιο αγοράς του αυτοκινήτου και στον οποίο μπορεί να 
περιλαμβάνεται αυτόματο κιβώτιο ταχυτήτων και μεταλ¬ 
λικό χρώμα, κατ’ επιλογή του μισθωτή. Τοποθέτηση άλ¬ 
λου πρόσθετου ή και διαφορετικού εξοπλισμού δεν επι¬ 
τρέπεται. 

5. Η σύμβαση μίσθωσης συνάπτεται χωρίς δικαίωμα 
εξαγοράς ή αγοράς του αυτοκινήτου οποτεδήποτε από 
το μισθωτή ή από συγγενείς του εξ αίματος ή εξ αγχιστεί¬ 
ας μέχρι και του δεύτερου βαθμού. Σε περίπτωση λύσης 
ή λήξης της μισθωτικής περιόδου, ο μισθωτής αν κάνει 
χρήση του δικαιώματος μίσθωσης νέου αυτοκινήτου, δεν 
επιτρέπεται να μισθώνει το αυτοκίνητο της προηγούμε¬ 
νης μίσθωσης τόσο ο ίδιος όσο και οι ως άνω συγγενείς 
του για δικό τους λογαριασμό. Η παράβαση των απαγο¬ 
ρεύσεων αυτών συνεπάγεται απόλυτη ακυρότητα της 
σύμβασης και την υποχρέωση επιστροφής των καταβλη- 
θέντων από τη Βουλή μισθωμάτων, τα οποία βεβαιώνο¬ 
νται σε βάρος του μισθωτή σε καθεμιά από τις ανωτέρω 
περιπτώσεις, σε βάρος δε και του εκμισθωτή στην περί¬ 
πτωση πώλησης ή μίσθωσης του αυτοκινήτου στο μισθω¬ 
τή, ως «εις ολόκληρον» υπόχρεων και εισπράττονται με 

βάση τις διατάξεις του Κώδικα Είσπραξης Δημοσίων Εσό¬ 
δων. 

6. Πριν από τη σύναψη της σύμβασης, ο βουλευτής ή ο 
ευρωβουλευτής προσκομίζει στη Διεύθυνση Οικονομι¬ 
κών Υποθέσεων της Βουλής καιγιατο αυτοκίνητο της επι¬ 
λογής του: α) Τρεις έγγραφες προσφορές ισάριθμων επι¬ 
χειρήσεων της παραγράφου 1, από τις οποίες καμία δεν 
επιτρέπεται να συμμετέχει στον ίδιο όμιλο επιχειρήσεων 
με άλλη, β) Υπεύθυνη δήλωση, του Νόμου 1599/1985 κά¬ 
θε προσφέρουσας επιχείρησης στην οποία αναφέρονται 
και οι λοιπές επιχειρήσεις της παρ. 1, που ανήκουν τυχόν 
στον ίδιο όμιλο με αυτή, ή δηλώνεται ότι δεν συντρέχει τέ¬ 
τοια περίπτωση και γ) Βεβαίωση του αντιπροσώπου - ει¬ 
σαγωγέα για τη λιανική τιμή πώλησης του αυτοκινήτου με 
το συνήθη βασικό εξοπλισμό σύμφωνα με την παράγρα¬ 
φο 4. 

Κατ’ εξαίρεση, επιτρέπεται η σύμπραξη επιχειρήσεων 
της παρ.1 του ίδιου ομίλου, για την υποβολή κοινής προ¬ 
σφοράς και την εκμίσθωση του αυτοκινήτου, εφόσον η 
μία τουλάχιστον έχει ή αποκτά την κυριότητα αυτού και οι 
λοιπές συμμετέχουν «εις ολόκληρον» στις απορρέουσες 
από τη σύμβαση μίσθωσης υποχρεώσεις τους. 

Η ανωτέρω Διεύθυνση μετά από τον κατ’ αρχήν έλεγχο 
των προαναφερόμενων εγγράφων χορηγεί σχετική βε¬ 
βαίωση, η οποία μνημονεύεται και προσαρτάται στη σύμ¬ 
βαση μίσθωσης με ποινή ακυρότητας αυτής. Σχέδιο της 
σύμβασης αυτής προσκομίζεται προς της υπογραφής 
της στην ως άνω Διεύθυνση, η οποία, αφού διαπιστώσει 
ότι οι όροι της δεν είναι αντίθετοι προς τις ρυθμίσεις της 
παρούσης απόφασης καιτης από 7.2.2003 απόφασηςτης 
Ολομέλειας της Βουλής, χορηγεί σχετική βεβαίωση, που 
προσαρτάται επίσης, επί ποινή ακυρότητας, στη σύμβα¬ 
ση μίσθωσης. 

7. Η σύμβαση μίσθωσης συνάπτεται με την επιχείρηση 
που προσφέρειτο μικρότερο κατά τα ανωτέρω (παρ. 3,4) 
μίσθωμα. Τα τυχόν αναγκαία για την κατάρτιση της σύμ¬ 
βασης τέλη, φόροι, δικαιώματα τρίτων και λοιπά έξοδα 
βαρύνουν τον εκμισθωτή. 

8. Για την παρακολούθηση των συμβάσεων μίσθωσης 
των αυτοκινήτων, η Διεύθυνση Οικονομικών Υποθέσεων 
της Βουλής τηρεί Ειδικό Βιβλίο, στο οποίο καταχωρίζει 
κατ’ αύξοντα αριθμό κάθε σύμβαση. Η καταχώριση περι¬ 
λαμβάνει κατά μερίδα τους συμβαλλόμενους, την περι¬ 
γραφή του αυτοκινήτου (εργοστάσιο, τύπος, κυβισμός 
κ.λπ.), την άδεια και τον αριθμό κυκλοφορίας, το χρόνο 
παράδοσης στο μισθωτή, την ασφάλιση και την καταβολή 
των τελών κυκλοφορίας και κάθε περαιτέρω στάδιο εξέ¬ 
λιξης της σύμβασης. 

9. Αναγκαία παραστατικά για την καταβολή του μισθώ¬ 
ματος αποτελούν: 

- Η σύμβαση μίσθωσης, η οποία περιλαμβάνει και την τι¬ 
μή λιανικής πώλησης του αυτοκινήτου (ανωτέρω παρ. 
3,4). 

- Οι τρεις προσφορές των υποψήφιων εκμισθωτών, με 
τις αντίστοιχες δηλώσεις της παραγράφου 6. 

- Βεβαίωση του εισαγωγέα - αντιπροσώπου για τη λιανι¬ 
κή τιμή πώλησης του αυτοκινήτου με το συνήθη βασικό 
του εξοπλισμό, σύμφωνα με την παρ.4. 

- Φωτοτυπία του τιμολογίου αγοράς και υπεύθυνη δή¬ 
λωση του εκμισθωτή του Νόμου 1599/1985, με την οποία 
δηλώνεται ότι το αυτοκίνητο ανήκει κατά κυριότητα σ’ αυ¬ 
τόν, ελεύθερο παντός βάρους ή δικαιώματος τρίτου. 

- Φωτοτυπίες της άδειας κυκλοφορίας, του ειδικού σή¬ 


ματος ασφάλισης, του ασφαλιστηρίου συμβολαίου και 
της απόδειξης καταβολής των τελών κυκλοφορίας. 

- Το πρακτικό παραλαβής του αυτοκινήτου από το μι¬ 
σθωτή με τις υπογραφές των συμβαλλόμενων. 

10. Τα παραστατικά υποβάλλονται στη Διεύθυνση Οικο¬ 
νομικών Υποθέσεων της Βουλής, αμέσως μετά από την 
υπογραφή της σύμβασης, η οποία οφείλει να καταχωρεί 
αυτή μετηνημερομηνία κατάθεσήςτης στο Ειδικό Βιβλίο, 
που προβλέπεται στην παράγραφο οκτώ (8) και να κινεί τη 
διαδικασία καταβολής του μισθώματος την οποία ολο¬ 
κληρώνει το αργότερο έως το τέλος του πρώτου μήνα κά¬ 
θε μισθωτικού διμήνου. 

11. Το μίσθωμα καταβάλλεται, για λόγους διαχειριστι¬ 
κούς, κατευθείαν στον εκμισθωτή, ύστερα από την υπο¬ 
βολή του σχετικού τιμολογίου, χωρίς να δημιουργείται 
υπέρ αυτών οποιαδήποτε άλλη αξίωση έναντι της Βου¬ 
λής. 

12. Α'. Αν ο μισθωτής παραιτηθεί ή εκπέσει από τη βου¬ 
λευτική ιδιότητα, υποχρεούται αυτός και, αν αποβιώσει, 
υποχρεούνται, αντιστοίχως, οι κληρονόμοι του, να παρα¬ 
δώσουν το αυτοκίνητο και τα έγγραφα που το συνοδεύ¬ 
ουν στον εκμισθωτή, στον τόπο που ορίζεται στη σύμβα¬ 
ση, διαφορετικά στο χώρο στάθμευσης του Μεγάρου 
της Βουλής, το αργότερο μέσα σε δέκα (10) ημέρες από 
την επόμενη ημέρα της παραίτησης ή της έκπτωσης ή 
του θανάτου. Στις περιπτώσεις αυτές η μίσθωση συνεχί¬ 
ζεται με μισθωτή τον βουλευτή που καταλαμβάνει την κε- 
νούμενη, κατά περίπτωση, έδρα και ο οποίος υπεισέρχε¬ 
ται αυτοδικαίως στη μίσθωση, από και με την παράδοση 
του αυτοκινήτου, σύμφωνα με την παράγραφο 2, σε αυ¬ 
τόν, έχοντας, ως μισθωτής, με βάση το πρωτόκολλο πα¬ 
ραλαβής, όλα τα δικαιώματα και τις υποχρεώσεις που 
απορρέουν έκτοτε από αυτήν, χωρίς την υπογραφή νέας 
σύμβασης. 

Ο προηγούμενος μισθωτής ή οι κληρονόμοι του υπο- 
χρεούνται να αποδώσουν στη Βουλή το μίσθωμα που 
αντιστοιχεί σε κάθε ημέρα καθυστέρησης στην παράδο¬ 
ση του αυτοκινήτου στον εκμισθωτή πέραν της ανωτέρω 
προθεσμίας των δέκα (10) ημερών. 

Β'. Αν διαλυθεί η Βουλή ή λήξει η βουλευτική περίοδος 
κατά τη διάρκεια της μισθωτικής περιόδου, οι συμβάσεις 
μίσθωσης εξακολουθούν να ισχύουν. Για τις συμβάσεις 
των μισθωτών που δεν επανεκλέγονται, ισχύουν ανάλογα, 
από την επόμενη ημέρα της ανακήρυξης των νέων βου¬ 
λευτών, όσα προβλέπονται στην προηγούμενη περίπτω¬ 
ση Α', αλλά η υπεισέλευση των νέων βουλευτών σε αυτές 
γίνεται με κλήρωση, που διενεργείται από τη Διεύθυνση 
Οικονομικών Υποθέσεων της Βουλής, και στην οποία κα¬ 
λούνται για να παραστούν. 

13. Ο εκμισθωτής, καθ’ όλη τη διάρκεια της μισθωτικής 
περιόδου, υποχρεούται να προσφέρει, για κάθε αυτοκί¬ 
νητο, με δικές του αποκλειστικά δαπάνες και επιμέλεια, 
τις ακόλουθες υπηρεσίες: 

Α'. Τη συντήρηση του αυτοκινήτου, σύμφωνα με τις 
οδηγίες του κατασκευαστή, στα προτεινόμενα από αυτόν 
χρονικά διαστήματα ή και χιλιομετρικές αποστάσεις (τα¬ 
κτική συντήρηση - εθπ/ίοΘ), σε συνεργεία του επίσημου 
αντιπροσώπου του ή και σε εξουσιοδοτημένα από αυτόν 
συνεργεία. Η συντήρηση περιλαμβάνει και τα αναγκαία 
γνήσια αναλώσιμα και ανταλλακτικά, την κάρτα καυσαε¬ 
ρίων και τα τέλη κυκλοφορίας. 

Β'. Την αποκατάσταση πόσης φύσεως, είδους και έκτα¬ 
σης βλαβών, φθορών και ζημιών, που προξενούνται ή πα- 

ρουσιάζονται στο αυτοκίνητο ή και στον εξοπλισμό του, 
από οποιαδήποτε αιτία, συμπεριλαμβανομένωντων γεγο¬ 
νότων ανωτέρας βίας και των περιπτώσεων κλοπής. 

Γ. Την αντικατάσταση των ελαστικών μετά από φυσιο¬ 
λογική φθορά (υποχρεωτικά μετά από κάθε 40.000 χλμ.) 
με ίδιου τύπου ελαστικά σε συνεργεία της περίπτωσης Α'. 

Δ'. Υπηρεσίες πάσης φύσεως και είδους οδικής βοήθει¬ 
ας, σε περίπτωση ατυχήματος, βλάβης ή ακινητοποίησης 
για οποιοδήποτε λόγο του αυτοκινήτου, όπως η μεταφο¬ 
ρά του αυτοκινήτου στο πλησιέστερο εξουσιοδοτημένο 
συνεργείο και η μεταφορά των επιβατών στον πλησιέστε¬ 
ρο συγκοινωνιακό σταθμό. 

Ε'. Τη μικτή ασφάλιση του κάθε αυτοκινήτου σε ανα¬ 
γνωρισμένου κύρους ασφαλιστική εταιρεία (ΚΑΤΗΓΟΡΙΑ 
Α'), η οποία να καλύπτει κατά ζημία την αστική ευθύνη του 
οδηγού, ανεξάρτητα από οποιαδήποτε υπαιτιότητάτου: 

α. Για τις υλικές ζημιές και βλάβες του ίδιου του αυτοκι¬ 
νήτου, στην ανωτέρω περίπτωση Β', για κεφάλαιο ισόπο¬ 
σο της λιανικής τιμής πώλησής του κατά την ημερομηνία 
υπογραφήςτης σύμβασης. 

β. Γιατις υλικές ζημιές τρίτων και τις σωματικές βλάβες 
και βλάβες της υγείας του οδηγού, των συνεπιβατών και 
των τρίτων για κεφάλαια ισόποσα τουλάχιστον των αντί¬ 
στοιχων κατώτερων ορίων που προβλέπονται κάθε φορά 
από τις κείμενες διατάξεις. 

ΣΤ'. Την παροχή στο μισθωτή ίδιου ή όμοιου τύπου και 
κυβισμού αυτοκινήτου, αν η συντήρηση, η επισκευή και, 
γενικά, η αποκατάσταση των ζημιών πρόκειται να διαρκέ¬ 
σει περισσότερο από πέντε (5) εργάσιμες ημέρες και για 
όσο διάστημα διαρκέσει. Αν ο εκμισθωτής δεν εκπληρώ¬ 
σει την υποχρέωσή του αυτή εντός χρονικού διαστήμα¬ 
τος δύο (2) εργάσιμων ημερών από της, καθ’ οιονδήποτε 
τρόπο, σχετικής ειδοποίησής του, θα παρακρατείται από 
το οφειλόμενο μίσθωμα ποσό που αντιστοιχεί στο μίσθω¬ 
μα κάθε ημέρας καθυστέρησης. 

Ζ'. Την παράδοση ενός καινούργιου αυτοκινήτου ίδιου 
τύπου ή ισοδύναμου αντίστοιχου του ίδιου κατασκευα¬ 
στή, αν το μισθωμένο αυτοκίνητο δεν παράγεται πλέον, 
σε περίπτωση που η ζημιά ή βλάβη ή φθορά (παράγρα¬ 
φος 13 Β') δεν μπορεί να αποκατασταθεί χωρίς επιπτώ¬ 
σεις στην ασφαλή οδική συμπεριφορά του αυτοκινήτου ή 
αν, για λόγους οικονομικούς, είναι ασύμφορη η αποκατά¬ 
στασή τους. 

Η παράδοση του νέου αυτοκινήτου γίνεται, όπως ορίζε¬ 
ται στην παράγραφο 2, το αργότερο μέσα σε ένα (1) μήνα 
από την ημέρα κατά την οποία ο εκμισθωτής έλαβε, με 
οποιονδήποτετρόπο, γνώση της αδυναμίας ή του οικονο¬ 
μικούς ασύμφορου της επισκευής. 

Μέχρι την εν λόγω παράδοση, ισχύουν ανάλογα όσα 
προβλέπονται στην προηγούμενη περίπτωση ΣΤ'της πα- 
ρούσης παραγράφου. 

Η'. Τα προβλεπόμενα στις περιπτώσεις ΣΤ' και Ζ' ισχύ¬ 
ουν ανάλογα και για τις περιπτώσεις πρόσκαιρης και ορι¬ 
στικής κλοπής του αυτοκινήτου, με εξαίρεση την προθε¬ 
σμία παράδοσης του νέου αυτοκινήτου η οποία δεν μπο¬ 
ρεί να υπερβαίνει τους τέσσερις (4) μήνες. 

14. Το μισθωτή βαρύνουν: α) οι δαπάνες πράσινης κάρ¬ 
τας, καυσίμων και τα τυχόν επιβαλλόμενα πρόστιμα ή 
χρηματικές ποινές και λοιπά τέλη για παραβάσεις του Κώ¬ 
δικα Οδικής Κυκλοφορίας και β) οι δαπάνες για την αντι¬ 
κατάσταση των ελαστικών πλην της περίπτωσης της πα¬ 
ραγράφου 13 Γ, την επιδιόρθωση αυτών, των ζαντών, της 
εσωτερικής επένδυσης, των ελαστικών των υαλοκαθαρι¬ 


στήρων, της αντικατάστασης των λαμπτήρων και των κα- 
θρεπτών, καθώς και κάθε άλλη ζημία του αυτοκινήτου, 
της οποίας το κόστος αποκατάστασης, συμπεριλαμβανο¬ 
μένου του Φ.Π.Α., δεν υπερβαίνει συνολικά τα τριακόσια 
(300) ευρώ και με την προϋπόθεση ότι οι ανωτέρω δαπά¬ 
νες και ζημίες δεν έχουν ασφαλισθεί σύμφωνα με την πα¬ 
ράγραφο 13 Ε'. 

15. Η Βουλή, σε περίπτωση λύσης της μίσθωσης για 
οποιαδήποτε αιτία, δικαιούται είτε να μισθώσει το αυτο¬ 
κίνητο για δικό της λογαριασμό έως τη λήξη της μισθω¬ 
τικής περιόδου με τους ίδιους όρους χωρίς την υπογρα¬ 
φή νέας σύμβασης και χωρίς να υποκαθίσταται στις, μέ¬ 
χρι την παράδοση του αυτοκινήτου σε αυτήν, 
οποιεσδήποτε υποχρεώσεις του μισθωτή έναντι του εκ¬ 
μισθωτή ή και τρίτων, είτε να εξαγοράσει το αυτοκίνητο, 
καταβάλλοντας στον εκμισθωτή την υπολειπόμενη αξία 
του, η οποία καθορίζεται μετά από διαπραγμάτευση και 
η οποία είναι ανάλογη με τα διανυθέντα χιλιόμετρα και 
την κατάσταση του αυτοκινήτου. Το δικαίωμα εξαγοράς 
από τη Βουλή ασκείται και κατά τη λήξη της μισθωτικής 
περιόδου. 

Αν η Βουλή μισθώσει το αυτοκίνητο σύμφωνα με τα 
ανωτέρω εφαρμόζονται αναλόγως οι διατάξεις του πρώ¬ 
του και του τελευταίου εδαφίου της παραγράφου 12 Α'. 

16. Η πρόθεση της Βουλής για μίσθωση ή εξαγορά του 
αυτοκινήτου εκδηλώνεται με σχετικό έγγραφό της προς 
τον εκμισθωτή, το οποίο κοινοποιείται σε αυτόν μέσα σε 
αποκλειστική προθεσμία είκοσι (20) ημερών, η οποία αρ¬ 
χίζει από την ημερομηνία που γνωστοποίησε στη Βουλή 
τη λύση ή τη λήξη της μίσθωσης, κατά περίπτωση, με σχε¬ 
τικό έγγραφό του. Παράλειψη της γνωστοποίησης αυτής 
από τον εκμισθωτή θεμελιώνει δικαίωμα της Βουλής να 
αξιώσει από αυτόν την αποκατάσταση κάθε θετικής και 
αποθετικής ζημίας της. 

Παραστατικά συνέχισης της μίσθωσης συνιστούν τα 
ανωτέρω έγγραφα και το πρωτόκολλο παραλαβής του 
αυτοκινήτου από τη Βουλή, από την οποία αρχίζει εκ νέου 
η καταβολή του μισθώματος για τον εφεξής χρόνο. 

17. Η Βουλή, σε περίπτωση που αποφασίσει την εξαγο¬ 
ρά του αυτοκινήτου, δικαιούται να διενεργήσει με δαπά¬ 
νες της τεχνικό έλεγχο από τεχνικούς της επιλογής της 
για να διαπιστωθεί η κατάστασή του. Ο εκμισθωτής υπο- 
χρεούται να διευκολύνει τον έλεγχο, παραδίδοντας αμέ¬ 
σως και χωρίς όρους το αυτοκίνητο στους τεχνικούς στο 
χώρο στάθμευσης του Μεγάρου της Βουλής. Το πόρισμα 
του ελέγχου και η εκδηλωθείσα πρόθεση της Βουλής για 
εξαγορά του αυτοκινήτου δεν τη δεσμεύουν για την ολο¬ 
κλήρωση της σχετικής διαδικασίας ούτε δημιουργούν 
οποιοδήποτε αντίστοιχο δικαίωμα υπέρ του εκμισθωτή ή 
αξίωση αυτού για αποζημίωσή του. 

18. Γιατην εξαγορά, υπογράφεται σχετική σύμβαση, το 
δε τίμημα επιβαρύνεται με κρατήσεις υπέρ του Μ.Τ.Π.Υ. 
και του Τ.Α.Υ.Β. (συνολικά 7,17%). 

Τα τυχόν αναγκαία για την κατάρτιση της σύμβασης 
εξαγοράς τέλη, φόροι, δικαιώματα τρίτων και λοιπά έξο¬ 
δα βαρύνουν τον εκμισθωτή. 

Με την υπογραφή της σύμβασης, το αυτοκίνητο μετα¬ 
βιβάζεται κατά πλήρη κυριότητα στη Βουλή, ελεύθερο 
παντός βάρους ή δικαιώματος του εκμισθωτή ή οποιοσ¬ 
δήποτε τρίτου και παραδίδεται σε αυτήν στο χώρο στάθ¬ 
μευσης του Μεγάρου της με την υπογραφή σχετικού 
πρωτοκόλλου. 

Γ ια την έκδοση της άδειας κυκλοφορίας, εφαρμόζεται 

το τελευταίο εδάφιο της παραγράφου 8 του άρθρου 143 
του Κανονισμού της Βουλής (Μέρος Β). 

Παραστατικά για την καταβολή του τιμήματος εξαγο¬ 
ράς αποτελούν: 

- Η σχετική σύμβαση. 

- Το πρωτόκολλο παράδοσης και παραλαβής του αυτο¬ 
κινήτου από τη Βουλή. 

- Τ ο τιμολόγιο πώλησης του αυτοκινήτου σε αυτήν. 

19. Κατά τη διάρκεια της μισθωτικής περιόδου, δεν επι¬ 
τρέπεται η μεταβολή των όρων της σύμβασης. Όροι αυ¬ 
τής, καθώς και τυχόν μεταγενεστέρων τροποποιήσεών 
της, που είναι αντίθετοι προς τις ρυθμίσεις της παρούσης 
απόφασης και της από 7.2.2003 απόφασης της Ολομέ¬ 


λειας της Βουλής κατά το μέρος που δεντροποποιείταιμε 
την εν λόγω απόφαση, δεν έχουν ισχύ, επιφέρουν απόλυ¬ 
τη ακυρότητα της σύμβασης και απαλλάσσουν τη Βουλή 
από την υποχρέωση καταβολής του μισθώματος, εφαρ- 
μοζομένης αναλόγως για τα τυχόν καταβληθέντα μισθώ¬ 
ματα της διάταξης του τελευταίου εδαφίου της παρα¬ 
γράφου 5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2003 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

